### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. október 24-i ülésének*

jegyzőkönyvéből

**347/2016 (X.24.) GVB. sz. határozat**

1. A Bizottság javasolja a Közgyűlésnek, értsen egyet azzal, hogy a Savaria Megyei Hatókörű Városi Múzeum gazdasági feladatait 2017. évtől a Szombathelyi Egészségügyi és Kulturális GESZ lássa el, erre tekintettel
2. a Szombathelyi Köznevelési GAMESZ létszám-előirányzatát (intézmény üzemeltetési létszám) 2017. január 1. napjától 2 fővel, 154 főről 152 főre csökkentse;
3. a Szombathelyi Egészségügyi és Kulturális GESZ létszám-előirányzatát 2017. január 1. napjától 2 fővel, 93 főről 95 főre növelje. A szakmai létszám változatlanul 61 fő marad, az intézmény üzemeltetési létszám 32 főről 34 főre nő;
4. a feladat átadója a feladat átvevője részére, a feladat ellátásához két számítógépet és két monitort biztosítson.
5. A Bizottság javasolja a Közgyűlésnek, hogy a Savaria Megyei Hatókörű Városi Múzeum gazdasági feladatainak ellátásával kapcsolatos költségeket (2 fő személyi juttatása, dologi kiadások) a Szombathelyi Egészségügyi és Kulturális GESZ 2017. évi költségvetésében biztosítsa.
6. A Bizottság javasolja a Közgyűlésnek kérje fel a Polgármestert, hogy a Szombathelyi Egészségügyi és Kulturális GESZ, valamint a Szombathelyi Köznevelési GAMESZ alapító okiratának módosítását, valamint a Savaria Megyei Hatókörű Városi Múzeum és a Szombathelyi Egészségügyi és Kulturális GESZ közötti munkamegosztás és felelősségvállalás rendjét tartalmazó megállapodást terjessze a Közgyűlés soron következő ülése elé.
7. A Bizottság javasolja a Közgyűlésnek kérje fel a Szombathelyi Egészségügyi és Kulturális GESZ, a Szombathelyi Köznevelési GAMESZ, valamint a Savaria Megyei Hatókörű Városi Múzeum igazgatóit, hogy a feladatváltozással összefüggésben aktualizálják Szervezeti és Működési Szabályzatukat, és küldjék meg azt jóváhagyásra.

**Felelős:** Lendvai Ferenc, a Gazdasági és Városstratégiai Bizottság elnöke

(végrehajtásért: Dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Imréné Erényi Katalin, a Szombathelyi Köznevelési GAMESZ igazgatója,

Vigné Horváth Ilona, az Egészségügyi és Kulturális GESZ igazgatója,

Csapláros Andrea, a Savaria Megyei Hatókörű Városi Múzeum igazgatója)

**Határidő:** 2016. október havi Közgyűlés

**Határidő:** azonnal

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető